[](https://www.facebook.com/tasos.gortsos?fref=nf" \t ")

[**Tasos Karagiannis**](https://www.facebook.com/tasos.gortsos) μαζί με [Mlgk Mlgk](https://www.facebook.com/profile.php?id=100004640746282).

· [30 Μαρτίου](https://www.facebook.com/photo.php?fbid=287714181662889&set=a.108247616276214.1073741828.100012729276757&type=3) ·

Ενδιαφέρον άρθρο, αντιγράφω από τον [Mlgk Mlgk](https://www.facebook.com/profile.php?id=100004640746282)

**Α) Τι ακριβώς είναι τα Dan και τι αντιπροσωπεύουν.**Τα Dan που στα ιαπωνικά σημαίνει σκαλοπάτι , είναι ένα σύστημα ιεραρχίας που ακολουθείται από τις περισσότερες ανατολίτικες πολεμικές τέχνες, προκειμένου να προσδιορίζουν την τεχνική κατάρτιση του κατόχου τους. Αυτό προκύπτει κατ αρχήν από το γεγονός ότι στις περισσότερες πολεμικές τέχνες, η απόκτηση του 1ου Dan σηματοδοτεί πρακτικά την μετάβαση του ασκούμενου από το επίπεδο του αρχαρίου σε αυτό του προχωρημένου. Και εδώ σταματάει κάθε ομοιογένεια δεδομένου οτι
1. Συνήθως η κατοχή Dan συμπίπτει με την μαύρη ζώνη, χωρίς όμως το μαύρο χρώμα της ζώνης να έχει την ιδια σημασία και αξία μεταξύ των πολεμικών τεχνών.
2. Κάθε πολεμική τέχνη έχει δική της διαβάθμιση και αριθμό Dan.
3. Κάθε σύστημα (στυλ) της κάθε πολεμικής τέχνης έχει δικό του τρόπο και κανόνες απονομής.
Επομένως το σύστημα αυτό της ιεραρχίας είναι κατά συνθήκη τόσο αυθαίρετο, που μόνο μέσα στα πολύ στενά πλαίσια μιας συγκεκριμένης οργάνωσης, που ασκεί μια συγκεκριμένη πολεμική τέχνη, θα μπορούσε να αξιολογηθεί και να ερμηνευθεί. Δεν πιστεύω να υπάρχει κανείς που να μπορεί να βρεί ομοιότητες ή διαφορές ανάμεσα σε έναν κάτοχο 5 Dan στο Judo και έναν ισόβαθμο στο Karate ή στο Tae Kwon Do. Ακόμη και στο Karate πως θα μπορούσες να διακρίνεις έναν κάτοχο 5ου Dan στο Shotokan από έναν ισόβαθμό του στο Wado και στο Goju.
Σε επίπεδο στυλ όμως η διάκριση αρχίζει να γίνεται πιο εύκολη εάν ληφθούν υπόψη τα ιδιαίτερα χαρακτηριστικά της κάθε οργάνωσης. Αυτά τα χαρακτηριστικά κυρίως έχουν να κάνουν με τα ποιοτικά στάνταρ που χρησιμοποιεί η κάθε οργάνωση και τα οποία μπορούν να ποικίλλουν βεβαίως από την αυστηρότητα και την ύλη των εξετάσεων μέχρι και τα όρια ηλικίας κάτω από τα οποία κάποιος δεν μπορεί να αποκτήσει κάποιο Dan.
Καταλήγουμε λοιπόν ότι τα Dan σαν δείκτης της ικανότητας του κατόχου τους στην τέχνη του, έχουν πρακτική εφαρμογή μόνο στην συγκεκριμένη Τέχνη και μάλιστα στην συγκεκριμένη οργάνωση που ασκεί το συγκεκριμένο στυλ αυτής της Τέχνης. Επίσης δεν μπορεί να μας διαφεύγει και το γεγονός ότι η απόκτηση Dan προϋποθέτει την επίτευξη από τον εξεταζόμενο το minimum των standards της εξέτασης. Για παράδειγμα εάν δύο άνθρωποι πετύχουν στις εξετάσεις για 5ο Dan και ο ένας είναι πολύ καλύτερος από τον άλλο, η όποια διαφορά στην τεχνική τους κατάρτιση γίνεται αντιληπτή μόνο στο καράτε που κάνουν και όχι από το δίπλωμα που απόκτησαν. Και οι δύο θα μπορούσαν να είναι χειρότεροι από έναν τρίτο που επέλεξε να μην ξαναδώσει εξετάσεις μετά το 2ο Dan, αλλά προπονείται καθημερινά. Εσείς ποιον θα διαλέγατε για δάσκαλο.
**Εφόσον αποδεχθούμε τον παραπάνω κανόνα, ας πάμε και στα δικά μας να δούμε τι σημαίνει το Dan στο ελληνικό Καράτε.**

**Β) Με βάση τα προαναφερθέντα ουδείς έχει το δικαίωμα όχι μόνο να αμφισβητήσει αλλά ούτε και να κρίνει τα Dan μιας οργάνωσης στην οποία δεν ανήκει**, γιατί αν το κάνει είναι σαν να ισχυρίζεται ότι ένας Λοχαγός του στρατού της Ιορδανίας είναι καλύτερος από έναν Λοχαγό του στρατού της Χιλής…. Καμία σχέση.
Μέσα στα πλαίσια μιας οργάνωσης, από την άλλη πλευρά, η συμμετοχή του καθενός τόσο στην εκγύμναση στην Τέχνη, όσο και στο σύστημα της ιεραρχίας της Οργάνωσης είναι υπόθεση προσωπική και εξαρτάται αποκλειστικά από το βαθμό εμπλοκής που ο ασκούμενος οικειοθελώς επιλέγει να έχει.
**Επειδή όμως είμαστε Έλληνες και όταν δεν έχουμε σοβαρά επιχειρήματα πέρα από δράκους, φίδια κλπ, όταν χρειαζόμαστε απεγνωσμένα να μειώσουμε αυτόν που αντιπαθούμε, επικαλούμαστε το οικονομικό και μάλιστα στην χυδαιότερη μορφή του.** **Εκείνος λοιπόν που έχει οικονομικό αντάλλαγμα για μια δραστηριότητά του, κατά κανόνα λαδώνεται, τα πιάνει, κονομάει και λοιπές εκφράσεις της πιάτσας, που όσο ποιο χυδαίες, τόσο ποιο μαϊμού ο τύπος και η δουλειά που κάνει.**

**Με βάση αυτόν τον απλό και αλάνθαστο κανόνα, ο μπάρμπα Θύμιος του karate.gr, διαπιστώνει ότι άνθρωποι οι οποίοι έχουν 50 χρόνια ενασχόλησης με το καράτε, επαγγελματίες εκπαιδευτές και δάσκαλοι εκπαιδευτών, όταν απονέμουν Dan και το κάνουν με οικονομικό αντάλλαγμα, τότε αυτομάτως το Dan είναι μαϊμού, η οργάνωσή τους είναι μαϊμού και το στυλ του καράτε που κάνουν είναι μαϊμού.**

Στον αντίποδα της σκέψης αυτού **του γίγαντα της λογικής** για να μην είναι αυτή η δουλειά μαϊμού θα πρέπει
1. την κάνει ένας γιαπωνέζος που δεν ξέρουμε ποιός του έδωσε τα Dan
2. να την κάνουνε οι Έλληνες τζάμπα
3. να την κάνει όποιος έχει την έγκριση του Περσίδη
4. να μην την κάνει κανένας
5. να την κάνει ΕΛΟΚ.

**Γ) Ας δούμε λοιπόν και την ΕΛΟΚ.** Η ΕΛΟΚ ασχολείται καταστατικά με την ανάπτυξη του Αθλήματος του Καράτε και για αυτό το λόγο διοργανώνει αγώνες στους οποίους συμμετέχει οποιοσδήποτε αθλητής του καράτε ανήκει στα σωματεία – μέλη της, ανεξαρτήτως της τεχνικής του κατάρτισης, άρα του βαθμού του στην οργάνωση και το στυλ του καράτε που εξασκεί ο Σύλλογός του. **Επομένως η ΕΛΟΚ εκτός από μετάλλια στους πρωταθλητές της δεν μπορεί να απονείμει τίποτε άλλο, και πως θα μπορούσε άλλωστε αφού δεν μπορεί σαν ομοσπονδία που έχει κάτω από την ομπρέλα της όλα τα στυλ καράτε, να επιβάλλει ομοιόμορφο σύστημα αξιολόγησης επάνω σε όλα ανεξαιρέτως τα διαφορετικά μέλη της.**

**Για το λόγο αυτό εξάλλου κατά την σύστασή της αναγνώρισε αυτόματα τα Dan που είχαν δοθεί στους κατόχους τους από τις οργανώσεις στις οποίες ανήκαν. Ο μπάρμπα Θύμιος έχοντας διατελέσει διοικητικό μέλος της Ομοσπονδίας θα έπρεπε τότε να είχε επικαλεστεί τον μαϊμουδοκανόνα του και να μην δεχθεί την αναγνώριση των Dan.**Βεβαίως τίποτα από όλα αυτά δεν έγινε γιατί η αγνή και άβγαλτη τότε νεαρά ΕΛΟΚ, φλερτάριζε και αυτή με την ιδέα να μπορεί να δίνει Dan για τους εξής λόγους:
1. Να βγάζει και αυτή χρήματα
2. Να ελέγχει και να χειραγωγεί τις οργανώσεις προκειμένου να συλλέγει ψήφους, καταστρατηγώντας την εσωτερική ιεραρχία των οργανώσεων
3. Να επιβραβεύει πολιτικούς και αθλητικούς παράγοντες με «τιμής ένεκεν» Dan, για την πολιτική τους υποστήριξη
**Δηλαδή ο επίσημος εξευτελισμός των Dan έγινε πλέον κρατικό προνόμιο.**

**Δ) Για του λόγου το αληθές παραθέτω και το παρακάτω κομμάτι από τον εσωτερικό κανονισμό της ΕΛΟΚ:**

"ΚΕΦΑΛΑΙΟ Ζ – ΣΩΜΑ ΕΞΕΤΑΣΤΩΝ - ΕΞΕΤΑΣΤΙΚΕΣ ΕΠΙΤΡΟΠΕΣ - ΒΑΘΜΟΙ DAN
1. Το Σώµα των Εξεταστών, αποτελούµενο από είκοσι (20) το ανώτερο σε αριθµό µέλη, µεταξύ των οποίων όσα είναι εν ενεργεία από τα δεκαπέντε ιδρυτικά µέλη, τα οποία διορίσθηκαν µε απόφαση της τότε Γ.Σ., αλλά και όσα διορίσθηκαν µεταγενέστερα µε απόφαση του ∆.Σ. της ΕΛΟΚ τα οποία άπαντα επελέγησαν µεταξύ συγκεκριµένων ατόµων γνωστών για την τεχνική τους κατάρτιση, το ήθος, καθώς και για τη µακροχρόνια σχέση τους µε το Καράτε (ώστε να διαφυλαχθεί η αξία τόσο των απονεµοµένων Dan όσο και του κύρους της ΕΛ.Ο.Κ.) είναι το µόνο αρµόδιο για την διενέργεια εξετάσεων απονοµής βαθµών (Dan) από το 2ο Dan και άνω και σε ειδικές περιπτώσεις θα διενεργεί εξετάσεις για το 1ο Dan.
Στο Σώµα Εξεταστών θα εισέρχονται κάτοχοι τουλάχιστον έκτου Dan / ΕΛ.Ο.Κ., κατόπιν εξετάσεων που θα διενεργούνται από το ίδιο το Σώµα ή µε απόφαση του ∆.Σ. της ΕΛΟΚ πλήρως αιτιολογηµένη για την αναπλήρωση µελών που απεχώρησαν ή έπαυσαν να είναι µέλη του αλλά και για την ισόρροπη εκπροσώπηση των διαφόρων στιλ καράτε. Τα µέλη του εν λόγω Σώµατος δύνανται να είναι µέλη της Τεχνικής Επιτροπής ή άλλων επιτροπών αλλά απαγορεύεται να είναι εν ενεργεία αθλητές. Το Σώµα των Εξεταστών διοικείται από την Επιτροπή των Εξεταστών. 2. Η Επιτροπή Εξεταστών αποτελείται από πέντε (5) µέλη, η δε σύνθεσή της ορίζεται από το ∆.Σ. Η θητεία της Επιτροπής είναι ίση µε αυτή του εκάστοτε ∆ιοικητικού Συµβουλίου. Η Επιτροπή αποφασίζει γενικά για τα θέµατα που αφορούν το Σώµα και ειδικότερα καθορίζει τα των εξετάσεων, για την εισδοχή στο Σώµα νέων µελών, προβαίνει στην αξιολόγηση των υπαρχόντων εξεταστών, προτείνει στο ∆.Σ. τους κατάλληλους για κάθε περίπτωση εξεταστές, ενεργώντας κλήρωση µεταξύ περισσοτέρων υποψηφίων, και ελέγχει την διεξαγωγή των εξετάσεων ορίζοντας κάθε φορά ένα (1) από τα µέλη του ως αντιπρόσωπό του, για την περίπτωση που για διάφορους λόγους αδυνατεί να παρίσταται σύσσωμη, που θα παρευρίσκεται κατά την διενέργεια των εξετάσεων συντάσσοντας µετά το πέρας αυτών έκθεση εις διπλούν, καταθέτοντας το ένα αντίτυπο στην Επιτροπή και το δεύτερο στο ∆.Σ. 3. Από την Ε.Ε. θα ορίζονται οι Εξεταστικές Επιτροπές, ενώπιον των οποίων θα διενεργούνται οι εκάστοτε εξετάσεις για την απονοµή βαθµών DAN/ΕΛ.Ο.Κ.. Η κάθε Εξεταστική Επιτροπή θα αποτελείται από τρία (3) ή πέντε (5) µέλη, κάθε ένα από τα οποία θα πρέπει να κατέχουν ένα τουλάχιστον βαθµό Dan ΕΛ.Ο.Κ. µεγαλύτερο από τον εξεταζόµενο. 4. Η συχνότητα διενέργειας των εξετάσεων θα είναι µία (1) φορά τον χρόνο. Σε περίπτωση που το ∆.Σ. κρίνει, θα µπορεί να αυξάνει την συχνότητα. Σε περίπτωση που δεν συγκροτούνται εξεταστικές επιτροπές λόγω ελλείψεως εξεταστών µε τα κατάλληλα - ανάλογα DAN, θα προσκαλούνται αλλοδαποί εξεταστές, κάτοχοι των κατάλληλων DAN, έστω και µη µέλη της ΕΛ.Ο.Κ., και πάντοτε οι καλύτεροι κατά την κρίση του ∆.Σ., προς δηµιουργία εξεταστικής επιτροπής κατάλληλης να απονείµει το ζητούµενο DAN κατά τους όρους της προηγούµενης παραγράφου. Σηµειώνεται, ότι στα πλαίσια των παραπάνω, το ∆.Σ. θα έχει την δυνατότητα να διορίζει εκτός των αλλοδαπών εξεταστών και ηµεδαπούς, εφόσον κατά την κρίση του καλύπτουν τις απαιτούµενες προϋποθέσεις. Η ΕΛ.Ο.Κ. αναγνωρίζει µόνο τους βαθµούς (DAN) που αυτή απονέµει. Αρµόδιο όργανο για την απονοµή είναι µόνον το ∆.Σ. κατόπιν εισηγήσεως της κάθε εξεταστικής επιτροπής."

**Από τα παραπάνω προκύπτουν τα εξής χρήσιμα συμπεράσματα**1. Η ΕΛΟΚ αναγνωρίζει μόνο τα Dan που η ιδια απονέμει.
2. Το ΔΣ της ΕΛΟΚ αυθαίρετα αποφασίζει κατά το δοκούν σε ποιούς και πως θα απονείμει Dan.
Επίσης άλλο ένα γεγονός που δεν μπορεί να αμφισβητηθεί είναι ότι εκτός από τα Dan που απονέμουν τιμητικά ο ένας στον άλλον στην ΕΛΟΚ, τα υπόλοιπα που δίνονται κατόπιν εξετάσεων, όπου η γνώμη του ΔΣ κατισχύει (;) των εξεταστών, είναι έναντι οικονομικού ανταλλάγματος. Εάν σε αυτό προσθέσει κανείς και το αδιαμφησβήτητο γεγονός ότι τα περισσότερα μέλη του ΔΣ δεν έχουν κάνει ποτέ καράτε στην ζωή τους, τότε ευλόγως δημιουργείται το ερώτημα με ποιο κριτήριο οι άσχετοι αποφαίνονται επί της κρίσεως των εξεταστών και πρωτίστως πως οι συγκεκριμένοι άσχετοι επιλέγουν και διορίζουν τους εξεταστές.
Η απάντηση βρίσκεται στην διαπλοκή και τον συμψηφισμό που κυριαρχεί σε όλα τα επίπεδα και σε όλα τα όργανα της ΕΛΟΚ.
Αυτός άλλωστε είναι και ο λόγος που οι περισσότεροι καρατέκα αθλητές και μη, επιλέγουν να γράφουν τα Dan της ΕΛΟΚ στα παλαιότερα των υποδημάτων τους. Επειδή δεν έχουν καμία απολύτως αξία πέραν του χαρτιού στο οποίο είναι τυπωμένα.


**Επομένως εάν σπεύδουμε Θύμιο να χαρακτηρίσουμε μαϊμούδες τις οργανώσεις και τους εξεταστές που από συστάσεως τροφοδοτούν την ΕΛΟΚ με πρωταθλητές τότε η ΕΛΟΚ είναι αυτόματα ο King Kong!**